**APSTIPRINU :**

**Ernesta Vīgnera Kuldīgas**

**Mūzikas skolas**

**direktore**\_\_\_\_\_\_\_\_\_\_\_\_\_\_\_\_\_\_ **A.Zvejniece**

**Rīkojums Nr. 14/1.10** **28.08. 2020**.

**Kuldīgā**

## ERNESTA VĪGNERA KULDĪGAS MŪZIKAS SKOLAS

**IEKŠĒJĀS KĀRTĪBAS**

**N O T E I K U M I**

1. **Mācību kārtība:**
   1. Mācību gads sākas 1.septembrī un ilgst 35 nedēļas. Mācību gads tiek sadalīts 2 daļās – semestros. Mācību gadā netiek ieskaitītas brīvdienas un svētku dienas.
   2. Mācību stundu laiki noteikti šādi:

|  |  |
| --- | --- |
| * 13.30 – 14.10 * 14.15 – 14.55 * 15.00 – 15.40 * 15.45 – 16.25 | * 16.30 - 17.10 * 17.15 – 17.55 * 18.00 – 18.40 * 18.45 – 19.25 * 19.30 – 20.10 |
|  |  |

* 1. Audzēkņiem mūzikas programmas apguves nosacījumus, kārtību nosaka iekšējās kārtības noteikumi audzēkņiem. Mācību nodarbības notiek pēc stundu saraksta atbilstoši skolas izstrādātām un Izglītības un Zinātnes ministrijas licenzētām profesionālās ievirzes izglītības programmām.
  2. Mācības mūzikas skolā notiek no vispārizglītojošo skolu mācību stundām brīvajā laikā.
  3. Mācību darba galvenās formas ir:
* individuālās un grupu stundas pedagogu vadībā,
* ieskaites, eksāmeni, audzēkņu vakaru, koncerti, konkursi, radošās nometnes,
* audzēkņu patstāvīgais darbs mājās.
  1. Skola mācībām atvērta no plkst. 13.00 līdz 20.30.
  2. Audzēkņiem jāierodas skolā 5 minūtes pirms stundu sākuma, līdzi ņemot visus stundā nepieciešamos mācību līdzekļus un sakārtotu dienasgrāmatu;
  3. **Mācību telpās aizliegts: atrasties virsdrēbēs, ar galvas segu un ielas apavos; trokšņot mācību nodarbību laikā klasēs un gaiteņos;**
  4. Audzēkņi kārtīgi un disciplinēti ienāk klasē tikai tad, kad pedagogs ir beidzis nodarbības ar iepriekšējo grupu vai audzēkni.
  5. **Skolā aizliegts lietot mobilos telefonus izklaidei.** Ja noteikums tiek pārkāpts, telefons tiek nodots direktorei un to saņemt var tikai vecāka klātbūtnē.
  6. Skolā aizliegts lietot neveselīgus ēdienus un dzērienus (čipsus, gāzētus, neveselīgus dzērienus, košļājamās gumijas u.t.t.)
  7. Skolā un tās teritorijā aizliegts iegādāties, lietot un glabāt alkoholu, narkotikas, toksiskās un psihotropās vielas.

1. **Audzēkņu pienākumi:**
   1. Apzinīgi un kārtīgi apmeklēt mācību stundas, godprātīgi apgūt mācību priekšmetu prasības. Piedalīties skolas rīkotajos pasākumos, konkursos un mācību koncertos, tādejādi rūpēties par skolas reputāciju.
   2. Ievērot skolas iekšējās kārtības noteikumus audzēkņiem.
   3. Regulāri gatavoties nodarbībām, ievērot disciplīnu, **ar savu rīcību netraucēt** citiem audzēkņiem pildīt viņu pienākumus.
   4. Uzņemties personīgu atbildību par savām mācībām un uzvedību skolā un ārpus tās, ievērot tīrību klasēs un skolas teritorijā.
   5. Kārtīgi izdarīt ierakstus dienasgrāmatā un to uzrādīt visās mācību stundās:

\* sarakstīt datumus, mēnesi, uzdoto vielu;

\* ierakstīt tos koncertus, konkursus, kuros esi piedalījies gan skolā, gan arī ārpus skolas;

* 1. Saudzēt skolas telpas, inventāru un mācību līdzekļus – mūzikas instrumentus, notis. Par nozaudētiem un bojātiem mācību līdzekļiem (inventāru) audzēknis ziņo skolotājam, tiek sastādīts akts, zaudējumus faktiskās vērtības apjomā apmaksā vainīgais. Līdz katra gada 1.jūnijam nokārtot saistības ar skolu – nodot skolas bibliotekas materiālus vai pagarināt atļauju to lietošanai. Ja bibliotekas materiāls ir nozaudēts, tad jānopērk vietā jauns eksemplārs.
  2. Piedalīties dažāda veida radošos pasākumos – koncertos, konkursos, festivālos.
  3. Piedalīšanās mācību koncertos ir skatuves kultūras un stājas veidošana. **Uz koncertiem, svinīgiem pasākumiem, eksāmeniem, mācību koncertiem jāierodas svētku tērpā:**
* zēniem – uzvalkā vai tumšās auduma biksēs, vestē vai žaketē, vai vienkrāsainā kreklā ar vai bez kaklasaites, tauriņa, slēgtos apavos.
* Meitenēm - kleitā vai svārkos (garajās biksēs) un blūzē, zeķubiksēs, slēgtos apavos. Aizliegts ierasties pārāk īsos, izaicinošos tērpos un tērpos ar atkailinātu augšdaļu vai vēderu. Matiem jābūt sakārtotiem tā, lai netraucētu muzicēt.
* Nedrīkst ierasties cepurēs un sporta apavos.
  1. Ar cieņu izturēties pret skolotājiem un darbiniekiem, sveicināt tos, ievērot viņu prasības vai aizrādījumus.
  2. Savlaicīgi ziņot specialitātes pedagogam par stundu kavējumiem. Par ilgstošu mācību stundu kavējumu (nedēļa un vairāk) iesniedz ārsta zīmi specialitātes pedagogam.
  3. Audzēknim, kurš kādā no mācību priekšmetiem zināšanu un prasmju pārbaudes rezultātā ir saņēmis mazāk par “4” ballēm, ir pienākums mācību priekšmeta sekmes uzlabot. Atkārtotās pārbaudes laiku nosaka izglītības programmas vadītājs.
  4. Audzēkņi, kuri bez attaisnojoša iemesla sistemātiski nepilda mācību programmas prasības un neievēro iekšējās kārtības noteikumus, tiek atskaitīti no skolas, pamatojoties uz pedagoģiskās padomes lēmumu, ar direktora rīkojumu. Ar rīkojuma saturu iepazīstina audzēkņa vecākus.

1. **Audzēkņu tiesības:**
   1. apgūt profesionālās ievirzes mūzikas pamatizglītības programmu.
   2. Saņemt motivētu savu zināšanu un uzvedības novērtējumu.
   3. Mācību un audzināšanas procesā brīvi izteikt un aizstāvēt savas domas un uzskatus.
   4. Izglītošanas procesā izmantot skolas telpas, mācību līdzekļus, mūzikas instrumentus, piedalīties sabiedriskajā darbībā.
   5. Saņemt informāciju par visiem ar izglītošanos saistītiem jautājumiem.
   6. Uz personīgās mantas aizsardzību skolā.
   7. Uz dzīvībai un veselībai drošiem apstākļiem izglītības iestādē un tās organizētajos pasākumos.
   8. Saņemt pedagoga palīdzību mācību vielas apguvē.
   9. Audzēkņiem, kuri apguvuši pilnu izglītības programmas kursu un sekmīgi nokārtojuši beigšanas eksāmenus, ir tiesības saņemt valsts atzītu noteikta parauga skolas beigšanas apliecību.
   10. Audzēkņiem, kuri nav apguvuši pilnu izglītības programmas kursu un nav nokārtojuši beigšanas eksāmenus, ir tiesības saņemt izziņu par noklausīto mācību kursa apjomu.

**4. Vecāku pienākumi:**

4.1. Savu spēju un finansiālo iespēju robežās nodrošināt ģimenē audzēkņa izglītošanai,

veselībai, attīstībai un sadzīvei nepieciešamos apstākļus.

4.2. Nodrošināt audzēkņa ierašanos skolā un **sekot tā mājas darbu izpildes sekmīgai norisei.**

4.3. Savstarpēji kontaktējoties ar pedagogiem vai skolas vadību, iepazīties ar audzēkņa

sekmēm, regulāri katras nedēļas beigās apskatīt un parakstīties audzēkņa dienasgrāmatā.

4.4. Savlaicīgi paziņot par skolēna mācību stundu kavējumu iemesliem specialitātes

pedagogam, kā arī pieteikt kavējumu e-klasē.

4.5. Kopdarbībā ar skolu uzņemties atbildību par sava bērna skolas iekšējās kārtības noteikumu ievērošanu un izpildi.

4.6. Nodrošināt savlaicīgu mācību un instrumenta īres apmaksu **līdz katra mēneša 25. datumam.**

4.7. Piedalīties atklātajos audzēkņu mācību koncertos.

4.8. Informēt skolas vadību, ja audzēknis nevēlas turpināt mācības.

4.9. Informēt 10 dienu laikā, ja mainās audzēkņa dzīves vieta.

4.10. Atbilstoši LR Darba likuma noteiktai kārtībai, novērst materiālos zaudējumus, kas skolai

nodarīti izglītojamā vainas dēļ.

**5. Vecāku tiesības bērna izglītošanas nodrošināšanā:**

5.1. Izvēlēties profesionālās ievirzes mūzikas pamatizglītības iestādi, kurā bērns iegūst

izglītību.

5.2. Saņemt informāciju jautājumos, kas saistīti ar bērna izglītošanu.

5.3. Ierosināt mainīt pedagogu, ja viņš nepilda izglītības likumā noteiktos pedagogu vispārējos

pienākumus.

5.4. Īstenot citos normatīvajos aktos noteiktās tiesības bērna izglītošanas nodrošināšanā.

***Iekšējās kārtības noteikumi apspriesti un pieņemti pedagoģiskās padomes sēdē 2020.gada 28.augustā.*** ***Protokols Nr.2***